Les i els festers d'Alaquàs realitzaran un correfoc a la ciutat de Cremona dins de les activitats previstes amb motiu de la signatura del Protocol d'Agermanament entre les dues ciutats
11/12/2003 12:52:00

# Les i els festers d'Alaquàs realitzaran un correfoc a la ciutat de Cremona dins de les activitats previstes amb motiu de la signatura del Protocol d'Agermanament entre les dues ciutats

*   11/12/2003 12:52:00
*   [Imprimir](#)
*   Compartir
*    https://www.alaquas.org/documento.asp?id\_do=8968

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8968%2F0&title=Ajuntament%20d%27Alaqu%C3%A0s.%20Premsa.Les%20i%20els%20festers%20d%27Alaqu%C3%A0s%20realitzaran%20un%20correfoc%20a%20la%20ciutat%20de%20Cremona%20dins%20de%20les%20activitats%20previstes%20amb%20motiu%20de%20la%20signatura%20del%20Protocol%20d%27Agermanament%20entre%20les%20dues%20ciutats)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8968/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8968/8968_Form_4.jpg)](https://www.alaquas.org/ficheros/documentos/2003/2/8968/8968_Form_10.jpg "<a href='https://www.alaquas.org/ficheros/documentos/2003/2/8968/8968_Form_10.jpg' target=_blank><i class='fa fa-external-link' aria-hidden='true'></i>.Les i els festers d'Alaquàs realitzaran un correfoc a la ciutat de Cremona dins de les activitats previstes amb motiu de la signatura del Protocol d'Agermanament entre les dues ciutats</a>")

Cremona acollirà el dia 3 de gener la celebració del Dia d'Alaquàs en què es difondrà informació sobre la història i la tradició de la ciutat alaquasera

El dia 3 de gener de 2004 se signarà de manera oficial a la ciutat de Cremona el Protocol d'Agermanament entre Alaquàs i aquesta ciutat italiana. En aquesta signatura, que tindrà lloc a les 11 del matí al Comune di Cremona, estaran presents els màxims representants de les institucions, l'Alcalde d'Alaquàs, Jorge Alarte i el Sindacco di Cremona, Paolo Bodini, així com també la Regidora de Festes, Isabel Mondéjar, la Regidora de Cultura, Elvira García, la Junta de Portaveus de l'Ajuntament d'Alaquàs, la Junta Comunale de la ciutat italiana així com també una gran representació dels col·lectius festers de l'any 2003 a Alaquàs.

Per tal de celebrar aquesta signatura, Cremona acollirà al llarg de tot el dia 3 de gener el Dia d'Alaquàs amb l'objectiu que totes les i els ciutadans de Cremona coneguen de més a prop la ciutat d'Alaquàs així com la seua història, la seua gent i les seues festes. L'activitat més destacada d'aquest dia, i que s'emmarca dins de la signatura d'aquest protocol, és la celebració d'un correfoc a la ciutat de Cremona. Aquest acte tradicional a la ciutat d'Alaquàs tindrà lloc a les 18:00 hores del mateix 3 de gener i estarà a càrrec de les i els festers de l'any 2003. Així, trenta representants de les clavaries del Crist, la Mare de Déu dels Dolors i Sant Miquel protagonitzaran aquesta activitat que estarà assessorada per la Colla de dimonis de Massalfassar, que supervisaran l'activitat per a la seua correcta execució.

L'objectiu de la celebració d'aquest correfoc a la ciutat de Cremona és donar a conéixer a les i els ciutadans d'aquesta ciutat una de les tradicions festives més arrelades a la ciutat d'Alaquàs com és aquest correfoc que com sempre, és l'encarregat d'obrir oficialment les Festes Majors d'Alaquàs. Des de l'Ajuntament d'Alaquàs s'ha considerat que el correfoc és una bona mostra dels diferents actes festius que representen la ciutat d'Alaquàs, on la pòlvora està ben present en totes les seues celebracions.

A més, per a celebrar el Dia d'Alaquàs a la ciutat de Cremona, s'instal·laran a la plaça d'aquesta ciutat italiana diferents casetes informatives sobre Alaquàs, on es difondrà tota la informació relativa a la història i la tradició d'Alaquàs. En aquest sentit, l'Ajuntament d'Alaquàs ha editat especialment per a aquest esdeveniment, dos futllets explicatius sobre la tradició de la pòlvora a la ciutat i sobre la història d'Alaquàs i els vincles d'unió amb la ciutat de Cremona. Aquests futllets es repartiran també en les diferents casetes informatives. A més d'aquests futllets, es donaran a conéixer altres publicacions com són la Guia d'Alaquàs, la publicació històrica Quaderns d'Investigació i el DVD del Castell d'Alaquàs. En aquesta activitat es difondrà també informació sobre les Festes Majors de la ciutat, el Festival Rock d'Alaquàs i es repartiran mostres dels diferents elements típics de l'artesania alaquasera com ara els perols.  
   
Cal destacar també que amb aquesta visita, l'Ajuntament d'Alaquàs pretén que les i els alaquasers coneguen aquesta ciutat italiana que té vincles històrics en comú amb Alaquàs. En aquest sentit, la comitiva alaquasera viatjarà a Cremona des de l'1 de gener i fins al 5 de gener, dia que tindrà lloc la tornada. Al llarg d'aquests dies, a més de participar en els actes institucionals previstos i en les activitats organitzades pel Comune di Cremona, les i els veïns que es desplacen a Cremona realitzaran una visita turística per la ciutat, tot i visitant els principals monuments cremonenses com és el Museu Stradivarius, on està ubicat el violí Stradivarius que, amb motiu de l'obertura del Castell d'Alaquàs, va visitar la ciutat per a oferir un concert.